|  |
| --- |
| **Mediatiedote** |
|  |
| Frankfurt/Main, 17. maaliskuuta 2025 |
|  |
| **Saneerausta vailla rajoituksia: uusi kuivarakenteinen Uponor Siccus 16 -lattialämmitysjärjestelmä nopeuttaa asennusta 40 prosenttia**  **Kuivarakenteinen Uponor Siccus 16 -lattialämmitysjärjestelmä mahdollistaa lattiapäällysteen asennuksen suoraan EPS-paneelille, jolloin useita asennusvaiheita jää pois. Lisäksi asennuskorkeus on vain 20 mm ja rakenteen keveys ratkaisee monia ongelmia saneerauskohteissa, joissa asentajilla on usein kolme merkittävää haastetta: rajallinen asennuskorkeus, monimutkainen kokoaminen ja lattian kuormituksen rajoitukset. Uponor Siccus 16 lämmittää tehokkaasti jo 20 minuutissa, ja se täydentää erinomaisesti matalan lämpötilan lähteitä, kuten lämpöpumppuja.**  Euroopassa suositaan energiatehokkaita saneerauksia uuden rakentamisen sijaan, mikä tuo rakennusalalle omat haasteensa vanhojen rakennusten päivittämisessä, niiden rakenteellisen eheyden ylläpitämisessä ja modernien energiadirektiivien täyttämisessä. Perinteiset lattialämmitysjärjestelmät edellyttävät paksuja tasoitteita, mikä lisää asennuskorkeutta, rakenteellista kuormaa ja asennusaikaa. Järjestelmien jälkiasennus on siksi vaikeaa. Tarve päivittää olemassa olevia rakennuksia ja pidentää niiden käyttöikää vaatii entistä parempia ratkaisuja. Kuivarakenteinen Uponor Siccus 16 -lattialämmitysjärjestelmä on suunniteltu vastaamaan näihin haasteisiin. Suoraan lattian päälle asennettava ratkaisu poistaa ylimääräisten kerrosten tarpeen, mikä pienentää asennuskorkeutta, yksinkertaistaa asennusprosessia ja nopeuttaa asennusta jopa 40 prosenttia poistamalla monia asennusvaiheita. Kevyt rakenne varmistaa lattian kuormitusta koskevien rajoitusten noudattamisen, joten tuote sopii täydellisesti saneeraushankkeisiin.  **Uudenlainen lattialämmitys saneerauskohteisiin**  Kuivarakenteisen Uponor Siccus 16 -lattialämmitysjärjestelmän asennuskorkeus on vain 20 mm (lattian kokonaiskorkeus 28–38 mm lattiapäällysteen mukaan) ja se painaa putkineen vain 2,5 kg/m2, mikä mahdollistaa asennuksen kohteisiin, joihin lattialämmitystä ei ole voitu ennen edes harkita. Innovatiivinen ratkaisu auttaa suunnittelu- ja asennusalan asiantuntijakumppaneitamme laajentamaan tarjontaansa saneeraushankkeissa. Nyt he voivat ottaa vastaan myös sellaisia saneerauskohteita, joihin ei voitu aiemmin toteuttaa energiatehokasta lattialämmitystä teknisten rajoitteiden vuoksi", toteaa Torsten Meier, Chief Innovation Officer, GF Building Flow Solutions.  **Nopea asennus vain muutamalla työvaiheella**  Uponor Siccus 16 -lattialämmitysjärjestelmä voidaan asentaa kuivarakenteisena ilman raskasta ja paksua märkätasoitetta, mikä vähentää rakentamiskustannuksia merkittävästi. Toinen järjestelmän etu on, että asentajat voivat asentaa lattialämmitysjärjestelmän itse ilman keskeytyksiä, sillä asennukseen tarvitaan vain yksi henkilö. Tämän ansiosta Uponor Siccus 16 -järjestelmä on jopa  40 prosenttia nopeampi asentaa, mikä vähentää myös kustannuksia. Yksinkertainen rakenne parantaa turvallisuutta, koska mitä vähemmän työvaiheita on, sitä vähemmän on mahdollisuuksia virheille. Uponor Siccus 16 on siten erittäin tehokas ja turvallinen lämmitysratkaisu.  **Mukavuustekijä: saavuta miellyttävä lämpötila nopeammin**  Lattialämmitys ja -viilennys parantaa asumisen mukavuutta. Uponor Siccus 16 -lattialämmitys takaa miellyttävän lämpötilan ympäri vuoden. Lattialämmitys säteilee lämpöä tasaisesti koko huoneeseen. Tämä vähentää vetoa verrattuna perinteisiin pattereihin tai ilmanvaihtojärjestelmiin. Lähellä lattian pintaa oleva ratkaisu saavuttaa optimaalisen lämmitystehon jo 20 minuutissa.  **Viilennys on uusi lämmitys**  Uponor Siccus 16 -paneelilämmitysjärjestelmä on yhteensopiva lämpöpumppujen kanssa, joten sitä voidaan käyttää myös energiatehokkaana viilennysratkaisuna. Mukavuutta parantavien energiatehokkaiden viilennysratkaisujen kysyntä kasvaa muuttuvan ilmaston vuoksi, ja tämän kehityksen edellä oleminen tuo asentajille uusia liiketoimintamahdollisuuksia. Uponor Siccus 16 on tehokas, yleiskäyttöinen ratkaisu, joka takaa mukavan lämpötilan vuoden ympäri.  **Suunnittelun vapautta: ei pattereita sisustuksen tiellä**  Uponor Siccus 16 tuo lisää vaihtoehtoja sisustuksen suunnitteluun: lämmitysjärjestelmä on täysin integroitu lattiaan, joten sisustuksen suunnittelussa ei tarvitse tehdä kompromisseja paljon seinätilaa vievien perinteisten patterien vuoksi. "Tämä on lattialämmitysjärjestelmien toinen merkittävä etu perinteisiin pattereihin verrattuna: patterit edellyttävät säännöllistä kunnossapitoa ja puhdistusta, jotta ne toimivat oikein, ja niiden käyttöikä on myös merkittävästi lyhyempi, noin 20–30 vuotta. Lattialämmitysjärjestelmiä käytetään matalilla lämpötiloilla ja pienellä paineella, joten oikein käytettyinä ne voivat toimia ongelmitta 40–50 vuotta", Torsten Meier kertoo. "Se ei tuo ainoastaan kustannussäästöä, vaan edistää myös kestävää kehitystä".  **Uponor Siccus 16:n tekniset ominaisuudet:**   * Kevyt, pienikokoinen paneeli, jossa on sisäänrakennettu alumiininen lämmönjakokanava kuiviin rakenteisiin * Lattiapäällyste (laatat tai laminaatti) voidaan asentaa suoraan EPS-paneelin päälle ilman kuormanjakokerrosta * Matala asennuskorkeus, vain 20 mm (lattian kokonaiskorkeus 28–38 mm lattiapäällysteen mukaan) * Nopea asennus: nopeuttaa asennusta jopa 40 prosenttia poistamalla monia asennusvaiheita (yhden henkilön asennettavissa) * Lämpenee nopeasti: optimaalinen lämmitysteho jopa 20 minuutissa   **Yhteyshenkilö tiedotusvälineille:**  Beatrix Pfundstein  Manager Global PR & Communications  GF Building Flow Solutions  [beatrix.pfundstein@uponor.com](mailto:beatrix.pfundstein@uponor.com)  +49 (0)69 795386015  **GF Building Flow Solutions - Leading with Water**  Rakennusteollisuuden osuus maailman CO2-päästöistä on suuri, ja alati kasvava väestö tarvitsee puhdasta ja turvallista juomavettä. Siksi GF Building Flow Solutionsin missio on aikamme haasteiden ratkaisemisessa: miten vastata energiatehokkaiden ja kohtuuhintaisten rakennusten, viihtyisien ja turvallisten kotien sekä puhtaan ja turvallisen juomaveden saatavuuden kasvavaan kysyntään. GF Building Flow Solutions, jonka tunnuslause on Leading with Water, vapauttaa veden suuren potentiaalin resurssina parantaakseen rakennuksia, vauhdittaakseen kehitystä, auttaakseen asiakkaita olemaan tuottavampia ja vastuullisempia sekä varmistaakseen mukavuuden, terveyden ja tehokkuuden. Yhdistämällä alan johtavien tuotemerkkien GF, Uponor ja JRG parhaat puolet, jotka perustuvat luotettuun sveitsiläiseen, suomalaiseen ja saksalaiseen laatuun, asiakkaat saavat käyttöönsä laajimman teknologia-alustan moniin erilaisiin sovelluksiin, mikä takaa asiakastyytyväisyyden ja suorituskyvyn. Valikoima sisältää turvallisia ratkaisuja lämpimän ja kylmän veden syöttöön ja säätöön, melua vaimentavia jätevesijärjestelmiä sekä järjestelmiä energiatehokasta lämmitystä ja viilennystä varten. GF Building Flow Solutions -divisioonalla – joka tunnettiin aiemmin nimillä Uponor (Uponor Inc. Yhdysvalloissa ja Uponor Ltd. Kanadassa) ja GF Building Technology – on myyntiyhtiöitä 30 maassa ja tuotantolaitoksia 12 toimipaikassa Euroopassa ja Amerikan mantereella.  #LeadingwithWater​  [[www.georgfischer.com](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6OWM4ODpiNWU5MzllMjZjZjEzNjcwMDQ5MmNiYWM2YTQyN2MxM2RhZWY2NDhlNjc2OWM0N2NkZTUxMTQ4NDZhYWJmMTI4OnA6VDpO)](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6OWM4ODpiNWU5MzllMjZjZjEzNjcwMDQ5MmNiYWM2YTQyN2MxM2RhZWY2NDhlNjc2OWM0N2NkZTUxMTQ4NDZhYWJmMTI4OnA6VDpO)  [[www.uponor.com](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6ZGRhNTpmMmUwY2VkNTA3YjQ5ZjE2MmZlYzExZTE3YWMyMjQ2ZTg4ZGRiMDU1MjllNTIwNGY2ZDJhZjU1NDgwN2RlMDNlOnA6VDpO)](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6ZGRhNTpmMmUwY2VkNTA3YjQ5ZjE2MmZlYzExZTE3YWMyMjQ2ZTg4ZGRiMDU1MjllNTIwNGY2ZDJhZjU1NDgwN2RlMDNlOnA6VDpO) | |

**Kuvat**

**Jälkipainos maksuton // huomioi tekijänoikeustiedot //**

**Ole hyvä ja toimita kopio lehdestä tai linkki verkkojulkaisuun**

|  |  |
| --- | --- |
|  | **GF\_BFS\_Siccus\_16**  Uponor Siccus 16 tarjoaa asentajille mahdollisuuden nykyaikaistaa rakennuksia matalalla mutta tehokkaalla lattialämmitysjärjestelmällä, joka sekä yksinkertaistaa asennusta että maksimoi suorituskyvyn.  **Lähde: GF Building Flow Solutions** |
|  | **GF\_BFS \_Siccus\_16\_Ambience**  Suunnittelun vapautta: ei pattereita sisustuksen tiellä.  Uponor Siccus 16 tuo lisää vaihtoehtoja sisustuksen suunnitteluun: lämmitysjärjestelmä on täysin integroitu lattiaan, joten sisustuksen suunnittelussa ei tarvitse tehdä kompromisseja paljon seinätilaa vievien perinteisten patterien vuoksi.  **Lähde: GF Building Flow Solutions** |
|  | **GF\_BFS\_Uponor\_Siccus\_16\_Installation**  Kuivarakenteinen Uponor Siccus 16 -lattialämmitysjärjestelmä mahdollistaa lattiapäällysteen asennuksen suoraan EPS-paneelille, jolloin useita asennusvaiheita jää pois. Tämä nopeuttaa asennusta jopa 40 prosenttia ja vähentää kustannuksia.  **Lähde: GF Building Flow Solutions** |